OpenLLM-France/wikimedia huggingface dataset:
# José García Ramos y Segond

José García Ramos y Segond (Santiago de Compostel·la, 1875 - La Corunya, 1970) fou un metge i polític gallec, germà d'Alfredo García Ramos. Estudià medicina a la Universitat de Santiago de Compostel·la i s'especialitzà en dermatologia i medicina forense; inventà un electrode per a aplicar la diatèrmia. Fou vicepresident de l'Acadèmia de Medicina i Cirurgia de Galícia i el 1929 ingressà a la maçoneria. Durant la Segona República Espanyola fou elegit diputat per la província de la Corunya pel Partit Republicà Radical a les eleccions generals espanyoles de 1933 i per Unió Republicana a les de 1936.
L'esclat de la guerra civil espanyola el va sorprendre a la Corunya. Fou empresonat a la presó provincial de la torre d'Hércules, on va fer de metge a la infermeria. Després de la guerra fou jutjat pel Tribunal Especial de Repressió de la Maçoneria i del Comunisme i condemnat i inhabilitat. Després de passar uns anys a les presons de Burgos i Puerto de Santa María, tornà a la Corunya, on va continuar exercint de dermatòleg.

## Enllaços externs

* Un diputado republicano y masón a la Voz de Galicia
* Fitxa del Congrés dels Diputats (castellà)
# Demarcació hidrogràfica

Demarcació Hidrogràfica és la zona terrestre i marines compostes per una o diverses conques hidrogràfiques veïnes i les aigües de transició, subterrànies i costaneres associades a aquestes conques. La conca hidrogràfica és la superfície de terreny el vessament superficial del qual flueix íntegrament a través d'una sèrie de corrents, rius i llacs eventuals cap al mar per una única desembocadura, estuari o delta.

## Demarcacions hidrogràfiques espanyoles

Les demarcacions hidrogràfiques espanyoles són clasificables de la següent manera:
* Demarcacions hidrogràfiques Intracomunitàries:
* Demarcació Hidrogràfica de Galícia-Costa.
* Demarcació Hidrogràfica de les Conques Internes del País Basc.
* Demarcació Hidrogràfica de les Conques Internes de Catalunya.
* Demarcació Hidrogràfica de les Conques Atlàntiques d'Andalusia.
* Demarcació Hidrogràfica de les Conques Mediterrànies d'Andalusia.
* Demarcació Hidrogràfica de les Illes Balears.
* Demarcacions Hidrogràfiques de les Illes Canàries.
* Demarcacions hidrogràfiques amb conques Intercomunitarias situades en territori espanyol:
* Demarcació Hidrogràfica del Guadalquivir.
* Demarcació Hidrogràfica del Segura.
* Demarcació Hidrogràfica del Xúquer.
* Demarcacions Hidrogràfiques corresponents a les conques hidrogràfiques compartides amb altres països:
* Part espanyola de la Demarcació Hidrogràfica del Miño-Sil.
* Part espanyola de la Demarcació Hidrogràfica del Cantàbric.
* Part espanyola de la Demarcació Hidrogràfica del Duero.
* Part espanyola de la Demarcació Hidrogràfica del Tajo.
* Part espanyola de la Demarcació Hidrogràfica Guadiana.
* Part espanyola de la Demarcació Hidrogràfica Ebre.
* Part espanyola de la Demarcació Hidrogràfica Ceuta.
* Part espanyola de la Demarcació Hidrogràfica Melilla.

## Referències

* 1 2 Directiva marc en el sector de l'aigua
* ↑ L'administració de l'aigua a Espanya
# Quadrupel

Una quadrupel o quàdruple és un estil de cervesa més forta que una triple, amb 10 % o més d'alcohol per volum. A part d'això, hi ha poc acord amb les característiques que ha de complir l'estil quàdruple. L'escriptor de cervesa Tim Webb assenyala que cerveses similars són també anomenades Grand Cru a Bèlgica.
Quadrupel és el nom de marca d'una cervesa estacional de gran graduació anomenada La Trappe Quadrupel elaborada per De Koningshoeven als Països Baixos, una de les cinc abadies trapenques fora de Bèlgica (les altres són l'abadia d'Engelszell a Àustria, l'abadia de San Josep als Estats Units, Tre Fontane a Itàlia, i Zundert de l'abadia Maria Toevlucht als Països Baixos).
En altres països, particularment als Estats Units, quadrupel o quad ha esdevingut una marca genèrica. El terme pot fer referència a un estil especialment fort de fosc de ale, caracteritzada per un sabor especiat i a fruita madura.

## Vegeu també

* Barley wine, doppelbock, i imperial stout són cerveses de graduació similar procedents de països amb tradicions diferents en la seva elaboració.

## Referències

* ↑ «The Post Where I Say Nice Things About Harpoon…A Quad Review». Beerscribe, 15-03-2009. [Consulta: 2 octubre 2013].
* ↑ Webb
* ↑ «Belgian Beer Primer». Arxivat de l'original el 2015-09-06. [Consulta: 26 setembre 2016].
* ↑ «Belgian Quad». newglarusbrewing.com. Arxivat de l'original el 2016-12-31. [Consulta: 2 octubre 2013].
* ↑ «The Reverend». averybrewing.com. Arxivat de l'original el 2015-03-27. [Consulta: 2 octubre 2013].
* ↑ Philadelphia Daily News
* ↑ «Ichor». slyfoxbeer.com. Arxivat de l'original el 2013-10-04. [Consulta: 2 octubre 2013].
* ↑ «Weyerbacher Brewing Company QUAD». Weyerbacher.com. Arxivat de l'original el 2013-10-05. [Consulta: 2 octubre 2013].
* ↑ «Boulevard Brewing Company». Boulevard.com. [Consulta: 2 octubre 2013].
* ↑ «Midnight Sun 'Venus'». Midnightsunbrewing.com. Arxivat de l'original el 2013-08-18. [Consulta: 2 octubre 2013].
# Gau de Düsseldorf

El Gau de Düsseldorf (Gau Düsseldorf) va ser una divisió administrativa de l'Alemanya nazi de 1933 a 1945 a la província prussiana del Rin. Abans d'això, de 1930 a 1933, era la subdivisió regional del partit nazi en aquesta zona.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més als estats alemanys com a subdivisions administratives a Alemanya.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local sovint ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
Abans del 1930 la regió havia pertangut originalment al Gau de Renània del Nord i posteriorment al Gau del Ruhr abans de convertir-se en un Gau pròpiament.
La posició de Gauleiter a Düsseldorf va ser ocupada per Friedrich Karl Florian al llarg de la història de la Gau de 1930 a 1945. Florian va ser sentenciat a sis anys de presó després de la guerra a causa del seu rang en el Partit Nazi i alliberat el 1951. Va romandre un nazi convençut després de la guerra i va mantenir contacte amb antics associats de l'era nazi.

## Gauleiter

* 1930-1945: Friedrich Karl Florian

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* 1 2 «Gau Düsseldorf» (en alemany).
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 7 març 2018].
* ↑ «ZEITGESCHICHTE / NATIONALSOZIALISTEN» (en alemany). Der Spiegel, 08-05-1967.

## Enllaços externs

* Llista de Gauleiter
# Horná Breznica

Horná Breznica és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1388.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História – Horná Breznica» (en eslovac). [Consulta: 22 desembre 2021].
# Campionat del món de ciclisme en pista de 1978

El Campionat Mundial de Ciclisme en Pista de 1978 es va celebrar a Múnic (Alemanya Occidental) del 16 al 21 d'agost de 1978.
Les competicions es van celebrar al Radstadion de Múnic. En total es va competir en 12 disciplines, 10 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | Koichi Nakano Japó | Dieter Berkmann RFA | Yoshinobu Sugano Japó |
| Persecució individual | Gregor Braun RFA | Roy Schuiten Països Baixos | Jean-Luc Vandenbroucke Bèlgica |
| Darrere moto | Wilfried Peffgen RFA | Martin Venix Països Baixos | Cees Stam Països Baixos |

#### Amateur

| Prova | | | |
| Velocitat individual | Anton Tkáč Txecoslovàquia | Emanuel Raasch RDA | Christian Dresscher RDA |
| Persecució individual | Detlef Macha RDA | Norbert Dürpisch RDA | Uwe Unterwalder RDA |
| Persecució per equips | RDA Uwe Unterwalder Gerald Mortag Matthias Wiegand Volker Winkler | Unió Soviètica Igor Pilipenko Vassili Ehrlich Vladimir Osokin Vitali Petrakov | Suïssa Robert Dill-Bundi Urs Freuler Hans Känel Walter Baumgartner |
| Quilòmetre contrarellotge | Lothar Thoms RDA | Jocelyn Lovell Canadà | Rainer Hönisch RDA |
| Cursa per punts | Noël Dejonckheere Bèlgica | Walter Baumgartner Suïssa | Jean-Jacques Rebiere França |
| Tàndem | Txecoslovàquia Vladimír Vačkář Miloslav Vymazal | Estats Units Gerald Ash Leslie Barczewski | Països Baixos Sjaak Pieters Laurens Veldt |
| Darrere moto | Rainer Podlesch RFA | Mattheus Pronk Països Baixos | Martin Rietveld Països Baixos |

### Femení

| Prova | | | |
| Velocitat individual | Galina Tsareva Unió Soviètica | Sue Novara Estats Units | Iva Zajíčková Txecoslovàquia |
| Persecució individual | Keetie van Oosten-Hage Països Baixos | Anna Riemersma Països Baixos | Luigina Bissoli Itàlia |

## Medaller

| Pos. | País | Or | Plata | Bronze | Total |
| 1 | RDA | 3 | 2 | 3 | 8 |
| 2 | RFA | 3 | 1 | 0 | 4 |
| 3 | Txecoslovàquia | 2 | 0 | 1 | 3 |
| 4 | Països Baixos | 1 | 4 | 3 | 8 |
| 5 | Unió Soviètica | 1 | 1 | 0 | 2 |
| 6 | Japó | 1 | 0 | 1 | 2 |
| - | Bèlgica | 1 | 0 | 1 | 2 |
| 8 | Estats Units | 0 | 2 | 0 | 2 |
| 9 | Suïssa | 0 | 1 | 1 | 2 |
| 10 | Canadà | 0 | 1 | 0 | 1 |
| 11 | França | 0 | 0 | 1 | 1 |
| - | Itàlia | 0 | 0 | 1 | 1 |
| | | 12 | 12 | 12 | 36 |

## Enllaços externs

* Resultats a la web de l'UCI
* World Championship Track Cycling (anglès)
# Demarat de Corint (client de Filip II)

Demarat de Corint (en llatí Demaratus, en grec antic Δημάρατος) fou un corinti unit per llaços d'hospitalitat amb la família de Filip II de Macedònia.
Va ser per la mediació de Demarat que Alexandre va tornar a casa des d'Il·líria quan el príncep es va barallar amb el seu pare pel casament d'aquest amb Cleòpatra el 337 aC.

## Referències

* ↑ Demaratus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 959
# Jornada (Països Catalans)

Jornada va ser un diari d'informació general en català distribuït entre el 5 de maig i el 27 d'octubre de 2018. La directora fou Laia Altarriba.

## Història

El maig de 2017 es van començar a fer un seguit de presentacions arreu dels Països Catalans, per presentar la proposta del nou mitjà de comunicació, que presentava a si mateix com un "mitjà sorgit des dels moviments de base popular i cooperatius". L'objectiu era tenir redaccions a diversos punts del territori, i sortir en paper i en digital, de dimarts a diumenge, amb 24 pàgines entre setmana, 32 els dissabtes i 40 els diumenges i un tiratge inicial de 15.000 exemplars. L'equip inicial seria d'unes 28 persones i disposaria de redaccions a València, Palma i Barcelona, i la proposta és que cada periodista escrigui en el català estàndard al seu territori.
La intenció inicial era assolir la xifra d'uns 8.000 subscriptors i un capital de 100.000 euros per subscripció popular. El diari tindrà publicitat, però hi haurà un codi ètic pels anunciants.
Es distribueix des del 5 de maig de 2018. Amb el titular "Comiat a 60 anys de política armada", el diari va començar el dia 5 de maig i va ser distribuït Catalunya, el País Valencià i Mallorca. Les diferents seccions del diari van ser: "Tema del dia", tractant la dissolució d'ETA; Actualitat; Opinió; L'entrevista, a l'economista marxista Samir Amin; Internacional; Economia; Cultura; Esports; Serveis; i Fora de Focus. Van ésser distribuïts 10.000 exemplars a un preu de 2 €. Finalment, el diari es va imprimir només els dissabtes.
El projecte es va donar per finalitzat el mes d'octubre del mateix any. El cap de setmana del 27 i 28 d'octubre va sortir l'últim exemplar.

## Referències

* ↑ «El diari Jornada arriba demà als quioscos». [Consulta: 8 gener 2019].
* ↑ «El diari ‘Jornada’ tanca les portes», 20-10-2018. [Consulta: 8 gener 2019].
* 1 2 3 «El nou diari ‘Jornada’ es presenta com un mitjà “de base cooperativa” amb redaccions arreu dels Països Catalans». Vilaweb, 24-05-2017.
* ↑ «‘Jornada’, un nou diari pròxim a l'esquerra alternativa». Ara.cat.
* ↑ «'Jornada' es presenta a Palma com el diari en paper dels Països Catalans». dBalears, 26-05-2017. Arxivat de l'original el 2018-04-28 [Consulta: 27 abril 2018].
* ↑ «Neix un nou diari en paper per donar veu a les esquerres». Crític.
* ↑ «Laia Altarriba: “La primera divisió encara passa per ser un diari en paper als quioscos”» (en castellà). Público.

## Enllaços externs

* Jornada - Lloc web oficial
* Hemeroteca de Jornada Arxivat 2019-01-08 a Wayback Machine.
# Quaesitosaure

El quaesitosaure (Quaesitosaurus, "llangardaix extraordinari") és un gènere representat per una única espècie de dinosaure sauròpode titanosauroïdeu, que va viure a la fi del període Cretaci, fa aproximadament 85 i 71 milions d'anys, en el Campaniano, en el que és avui Àsia. Oposat en la Formació Barun Goyot prop de Shar Tsav, Mongòlia per ua expedició mongola-sovietica en 1971 i va ser descrit per Kurzànov i Bànnikov en 1983.
És possible que nemegtosaure, també conegut solament per material cranial, sigui o un familiar proper de Quaesitosaurus, si no de fet una variació del mateix animal. No obstant les restes són menys complet que el de Nemegtosaurus. El musell de Q. orientalis sembla més ampli que en Nemegtosaurus i l'escamoso més curt i no entra en contacte amb el quadrat-yugal. Els processos dorsals dels maxil·lars i dels premaxilares són els que mancada, igual que els yugales, lacrimals, prefrontrales, i part del frontal, així que no es preserva cap part de les vores de les anrinas o de la finestra anteorbital, i les seves formes segueixen sent hipotètiques. La mandíbula aquesta essencialment completa. En 1994 Hunt i col·legues els van col·locar entre els dicreosàurids, però posteriorment i amb l'aparició de diversos exemplars de cranis de titanosàrids, l'hi inclou en aquest grup al costat de Nemegtosaurus.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Julio D. Wallovits

Julio Daniel Wallovits Rodríguez, més conegut com a Julio D. Wallovits (Buenos Aires, Argentina, 1969) és un realitzador i guionista argentí establert a Espanya. Va començar a les agències de publicitat Slogan i Contrapunto. El 1992 fou director creatiu de diferents agències (BDDP Mancebo Kaye, Delvico Bates Barcelona, Wieden & Kennedy Amsterdam) fins que el 1999 va crear la productora El Sindicato. El 2002 debuta com a guionista i director amb Smoking Room, amb la que fou candidat a la Medalla del Cercle d'Escriptors Cinematogràfics al millor guió original
Després de dirigir algunes pel·lícules, com La silla (2006), el 2008 crea la companyia productora La Doma i el 2010 debuta com a director de teatre amb Las listas al Festival Grec de Barcelona.

## Filmografia

* 2002: Smoking Room
* 2003: La Simetría
* 2005: Disonancia
* 2006: La silla

## Premis i nominacions

| Any | Premi | Categoria | Resultat |
| 2003 | Medalles del Cercle d'Escriptors Cinematogràfics | Millor Guió Original | Nominat |
| 2003 | Premis Goya | Al millor guió original | Nominat |
| 2003 | Premis Goya | Millor director novell | Guanyador |

## Referències

* ↑ 'Smoking room' hurga en las miserias de la oficina, El País, 14 de juny de 2002
* ↑ El actor Conrado San Martín recibirá este año el Premio Homenaje del Círculo de Escritores Cinematográficos, Europa Press, 21 de gener de 2003
* ↑ Julio Wallovits al web Cervantes Virtual
* ↑ «Premios del CEC a la producción española de 2002». Círculo de Escritores Cinematográficos. Arxivat de l'original el 2020-10-30. [Consulta: 6 setembre 2019].
* ↑ Smoking Room, al web dels premis Goya

## Enllaços externs

* Notícies sobre Julio D. Wallovits a El País
# Watership Down

Watership Down és una minisèrie de televisió animada dirigida per Noam Murro. Està basada en la novel·la del mateix nom de 1972 publicada per l'autor Richard Adams. Va ser estrenada el 22 de desembre de 2018 en la cadena BBC One al Regne Unit i el 23 de desembre de 2018 a nivell internacional en Netflix. El vídeo musical de " Fire on Fire " (de Watership Down ) de Sam Smith es va llançar el 21 de desembre de 2018.

## Veus

Veus :
| Actor / Actriu original | Nom original |
| James McAvoy | Hazel |
| Nicholas Hoult | Fiver |
| John Boyega | Bigwig |
| Ben Kingsley | General Woundwort |
| Tom Wilkinson | Threarah |
| Gemma Arterton | Clover |
| Peter Capaldi | Kehaar |
| Olivia Colman | Strawberry |
| Mackenzie Crook | Hawkbit |
| Anne-Marie Duff | Hyzenthlay |
| Taron Egerton | El-Ahrairah |
| Freddie Fox | Capita Holly |
| James Faulkner | Frith |
| Lee Ingleby | Capita Campion |
| Miles Jupp | Blackberry |
| Daniel Kaluuya | Bluebell |
| Rory Kinnear | Cowslip |
| Craig Parkinson | Sargent Sainfoin |
| Rosamund Pike | Conilla Negra de Inlé |
| Daniel Rigby | Dandelion |
| Jason Watkins | Capita Orchis |
| Adewale Akinnuoye-Agbaje | Capita Vervain |
| Lorraine Bruce | Esposa del granger |
| Gemma Chan | Dewdrop |
| Lizzie Clark | Haystack |
| Rosie Day | Thethuthinnang |
| Henry Goodman | Blackavar |
| Peter Guinness | Silverweed |
| Murray McArthur | Granger |
| Sam Redford | Home |
| Charlotte Spencer | Nettle |

## Sinopsi

Ambientada en el sud d'Anglaterra, la història se centra en les aventures d'un grup de conills. Encara que viuen en el seu entorn natural, són antropomorfs, posseeixen la seva pròpia cultura, idioma i mitologia. Els conills escapen de la destrucció del seu hàbitat i busquen un lloc per a establir una nova llar, trobant tot tipus de perills en el camí.

## Reconeixements

El drama va guanyar un premi Daytime Emmy al millor programa animat de classe especial. També va ser nominat als premis Emmy d'arts creatives diürnes per la seva destacada direcció, edició de so, mescla de so, dissenyo gràfic i direcció musical.

## Referències

* ↑ Jafaar, Ali. «'Watership Down': BBC & Netflix Team On Miniseries With James McAvoy, Nic Hoult And John Boyega». Deadline Hollywood, 27-04-2016. [Consulta: 28 abril 2016].
* ↑ «Sam Smith - Fire On Fire». YouTube. [Consulta: 21 desembre 2018].
* ↑ «Watership Down». Netflix Media Center. [Consulta: 26 novembre 2018].
* ↑ «Daytime Emmy winners 2019: Full list of Creative Arts winners on Friday night». GoldDerby, 03-05-2019. Arxivat de l'original el 25 juliol 2023. [Consulta: 5 maig 2019].
# Gens Ebúcia

La gens Ebúcia (llatí: Aebutia gens) va ser una gens romana originalment patrícia que va usar els cognoms Car i Helva. Els primers eren plebeus i els segons patricis.
La branca principal d'aquesta gens fou la dels Ebuci Helva, els membres de la qual assoliren el consolat diverses vegades.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 23.
# Horná Kráľová

Horná Kráľová és un poble i municipi d'Eslovàquia que es troba a la regió de Nitra, al sud-oest del país. El 2021 tenia 808 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Campionat del món de ciclisme en pista de 1975

El Campionat Mundial de Ciclisme en Pista de 1975 es va celebrar a Rocourt (Bèlgica) del 20 al 25 d'agost de 1975.
Les competicions es van celebrar al Stade Vélodrome de Rocourt. En total es va competir en 11 disciplines, 9 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | John-Michael Nicholson Austràlia | Peder Pedersen Dinamarca | Ryoji Abe Japó |
| Persecució individual | Roy Schuiten Països Baixos | Knut Knudsen Noruega | Dirk Baert Bèlgica |
| Darrere moto | Dieter Kemper RFA | Cees Stam Països Baixos | Jan Breur Països Baixos |

#### Amateur

| Prova | | | |
| Velocitat individual | Daniel Morelon França | Giorgio Rossi Itàlia | Emanuel Raasch RDA |
| Persecució individual | Thomas Huschke RDA | Vladimir Osokin Unió Soviètica | Orfeo Pizzoferrato Itàlia |
| Persecució per equips | RFA Günter Schumacher Peter Vonhof Hans Lutz Gregor Braun | Unió Soviètica Vladimir Osokin Vitali Petrakov Viktor Sokolov Alexandre Perov | RDA Norbert Dürpisch Thomas Huschke Uwe Unterwalder Klaus-Jürgen Grünke |
| Quilòmetre contrarellotge | Klaus-Jürgen Grünke RDA | Eduard Rapp Unió Soviètica | Janusz Kierzkowski Polònia |
| Tàndem | Polònia Benedykt Kocot Janusz Kotlinski | Txecoslovàquia Vladimír Vačkář Miloslav Vymazal | Unió Soviètica Anatoly Iablunowsky Sergei Komelkov |
| Darrere moto | Gaby Minneboo Països Baixos | Miquel Espinós Espanya | Jean Pinsello França |

### Femení

| Prova | | | |
| Velocitat individual | Sue Novara Estats Units | Iva Zajíčková Txecoslovàquia | Sheila Young Estats Units |
| Persecució individual | Keetie Hage Països Baixos | Mary Jane Reoch Estats Units | Denise Burton Regne Unit |

## Medaller

| Pos. | País | Or | Plata | Bronze | Total |
| 1 | Països Baixos | 3 | 1 | 0 | 4 |
| 2 | RDA | 2 | 0 | 2 | 4 |
| 3 | RFA | 2 | 0 | 0 | 2 |
| 4 | Estats Units | 1 | 1 | 0 | 2 |
| 5 | França | 1 | 0 | 1 | 2 |
| 6 | Austràlia | 1 | 0 | 0 | 1 |
| 7 | Unió Soviètica | 0 | 3 | 2 | 5 |
| 8 | Txecoslovàquia | 0 | 2 | 0 | 2 |
| 9 | Itàlia | 0 | 1 | 1 | 2 |
| 10 | Espanya | 0 | 1 | 0 | 1 |
| - | Dinamarca | 0 | 1 | 0 | 1 |
| - | Noruega | 0 | 1 | 0 | 1 |
| 13 | Bèlgica | 0 | 0 | 2 | 2 |
| 14 | Japó | 0 | 0 | 1 | 1 |
| - | Regne Unit | 0 | 0 | 1 | 1 |
| - | Polònia | 0 | 0 | 1 | 1 |
| | | 11 | 11 | 11 | 33 |

## Referències

* ↑ Benedykt Kocot i Janusz Kotlinski van ser desqualificats per no presentar-se a un control antidopatge(La pista no és una excepció)

## Enllaços externs

* Resultats a la web de l'UCI
* World Championship Track Cycling (anglès)
# Demarata

Demarata fou una princesa siracusana filla de Hieró II, casada amb Andranòdoros de Siracusa, el guardià del futur sobirà Jerònim de Siracusa.
Després de l'assassinat de Jerònim va convèncer el seu marit d'assolir el poder, però la poca decisió d'Andranòdoros va fer que es tirés enrere i entregués el poder al poble de Siracusa. Després de l'establiment de la república, Demarata i el seu marit van ser fets presoners i finalment assassinats juntament amb la seva neboda Harmonia, probablement l'any 212 aC, segons diu Titus Livi.

## Referències

* ↑ Demarata a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 958